ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈНМВ бр. 17/2019

ДАТУМ: 11.09.2019. године

**Предмет:** Додатне информације и појашњења конкурсне документације за јавну набавку добра – Набавка опреме за собе корисника, ЈНМВ бр. 17/2019

Дана 09.09.2019. године Комисија је примила захтев за додатним информацијама и појашњењима конкурсне документације за јавну набавку добра – Набавка опреме за собе корисника, ЈНМВ бр. 17/2019, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊЕ: ,,**С обзиром да је кратак рок за предају понуде, логично је да се као средство обезбеђења за добро извршење посла и повраћај аванса достави меница, а не Писмо о намерама банке. Молимо Вас да нам одговорите у што краћем року?''

**ОДГОВОР:** Чланом 7. став 1. Модела уговора прецизирано је: Испоручилац је дужан да одмах, а најдаље у року од 15 (петнаест) дана од дана закључења уговора, Наручиоцу достави средство финансијског обезбеђења за добро извршење посла у виду оригинал банкарске гаранције на износ од 10 % уговорене вредности без пореза на додату вредност.

Чланом 7а, став 1. Модела уговора прецизирано је: У случају понуде са авансним плаћањем Испоручилац је дужан да одмах, а најдаље у року од 5 (пет) дана од дана закључења уговора, Наручиоцу достави средство финансијског обезбеђења за повраћај авансног плаћања у виду оригинал банкарске гаранције на износ од 100 % вредности траженог аванса.

Дакле, и за достављање банкарске гаранције за добро извршење посла и за достављање банкарске гаранције за поврћај аванса Испоручилац има одређени рок након закључења уговора.

Наведено појашњење предметне Конкурсне документације наручилац ће објавити на Порталу јавних набавки и на својој интернет страници.

Комисија за јавну набавку